
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ………………../…………….................... г.

ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Оттегляне на Решение № 724/15.06.2026 г. на Общински съвет – Златоград, оспорено по адм. дело № 252 от 2026 г. по описа на Административен съд – Смолян
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
По жалба на Кмета на Община Златоград е образувано Адм. дело № 251/2026 г. по описа на Административен съд – Смолян. С жалбата се оспорва Решение № 725/15.06.2026г. на Общински съвет Златоград, като незаконосъобразен.
С Решение № 725/15.06.2026 г. Общинският съвет потвърждава своето Решение № 700/21.05.2026 г., с което дава съгласие за отдаване под наем на общинско имущество - помещение с площ от 11 м2, разположено на I-ви етаж – източното крило от четириетажна масивна сграда “Ученически пансион” на ул. „Славей” № 1, гр. Златоград, на Съюза на слепите в България.

С постановено Решение № 1555 от 09.09.2026 г. по адм. дело № 251 от 2026 г. Административен съд – Смолян отменя изцяло като незаконосъобразно Решение № 725 от 15.06.2026 г. на Общинския съвет - Златоград.

Административен съд – Смолян намира жалбата на Кмета за напълно основателна. Съда установява, че при приемането на общинския акт са допуснати съществени нарушения на административнопроизводствените правила и материалния закон и отменя Решение № 724/15.06.2026 г. на Общинския съвет - Златоград.
Решение № 1555 от 09.09.2026 г. на Административен съд – Смолян не е обжалвано от Общинския съвет Златоград пред Върховен административен съд и е влязло в законна сила на 26.10.2026 г.
По жалба на Кмета на Община Златоград е образувано Адм. дело № 252/2026 г. по описа на Административен съд – Смолян. С жалбата се оспорва Решение № 724/15.06.2026г. Общинският съвет като незаконосъобразен.
С Решение № 724/15.06.2026 г. Общинският съвет Златоград потвърждава своето Решение № 699/21.05.2026 г., с което дава съгласие за отдаване под наем на общинско имущество - помещение с площ от 8 м2, разположено на I-ви етаж – източното крило от четириетажна масивна сграда “Ученически пансион” на ул. „Славей” № 1, гр. Златоград, на Съюза на слепите в България.
С Решение № 1799 от 23.10.2026 г. по адм. дело № 252 от 2026 г. Административен съд – Смолян отхвърли жалбата на Кмета на община Златоград срещу Решение № 724 от 15.06.2026 г. на Общинския съвет при изложени мотиви.
Въпреки идентичния предмет на спора (оспорването на повторното приемането на  решението на Общинския съвет – Златоград след връщане от Кмета), двете делата завършват с противоположен правен резултат.
С оглед на това, че двете помещения са функционално свързани, Решение № 1555 от 09.09.2026 г. на Административен съд – Смолян е окончателно, е целесъобразно и другото помещение с площ от 8 м2, разположено в същата сграда, да не бъде отдадено под наем на С***** на с******* в Б*************.
Предвид обстоятелство, че постановеното Решение № 1799 от 23.10.2026 г. по адм. дело № 252 от 2026 г. на Административен съд – Смолян не е влязло в сила, с оглед на съдебните мотиви на предходното Решение № 1555 от 09.09.2026 г. по адм. дело № 251 от 2026 г. на Административен съд – Смолян и с цел да спестим време и излишни съдебни разходи за обжалване пред по-горна инстанция, намирам за целесъобразно Общински съвет -  Златоград да оттегли своя акт и да прекрати този съдебния спор.
Предлагам за обсъждане и приемане следния проект за решение:  

Р Е Ш Е Н И Е
На основание чл. 21, ал. 1, т. 23 от Закона за местното самоуправление и местната администрация и във връзка с чл. 156, ал. 1 и ал. 2 на Административнопроцесуалния кодекс и предвид постановеното, но невлязло в сила Решение № 1799 от 23.10.2026 г. по адм. дело № 252/2026г. по описа на Административен съд – Смолян, Общински съвет – Златоград
Р Е Ш И:
1. ОТТЕГЛЯ свое Решение № 724/15.06.2026 г., с което е потвърдено Решение № 699/21.05.2026 г. на Общински съвет-Златоград.
2. ИЗРАЗЯВА СЪГЛАСИЕ за прекратяване на  адм. дело № 252 от 2026 г. по описа на Административен съд – Смолян, поради отпадане на предмета на правния спор.
3. ВЪЗЛАГА на Кмета на Община Златоград в 7-дневен срок от приемане на настоящото решение да уведоми писмено съда, като представи заверено копие от решението и изрази писмено съгласие по делото, съгласно чл. 156, ал. 2 от Административнопроцесуалния кодекс.
Приложение: копия на Решение № 1555 от 09.09.2026 г. по адм. дело № 251 от 2026 г. Административен съд – Смолян и на Решение № 1799 от 23.10.2026 г. по адм. дело № 252 от 2026 г. Административен съд – Смолян.
С уважение,

МИРОСЛАВ ЯНЧЕВ      

Кмет на Община Златоград    

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

